સૌરાષ્ટ્રના સુપ્રસિદ્ધ યાત્રાધામ વીરપુર જલારામધામમાં સ્વ.માતુ ઉજીબેન ખોડાભાઈ પાદરિયા લેઉવા પટેલ સમાજનો લોકાર્પણ સમારોહ યોજાયો હતો. જેમાં સમારોહના અધ્યક્ષ જેમણે સમાજને એક તાંતણે બાંધી અને ધાર્મિક આસ્થાના પ્રતીક સમાન ખોડલધામનું નિર્માણ કરનાર નરેશભાઈ પટેલ-પ્રમુખ ખોડલધામ ટ્રસ્ટ કાગવડ તેમજ યુવાનેતા જયેશભાઈ રાદડિયા (કેબિનેટ મંત્રી,અન્ન નાગરિક પુરવઠા વિભાગ ગુજરાત રાજ્ય)એ આ સમારોહનું દિપપ્રાગટ્ય કરી અદ્યતન સુવિધાઓથી સજ્જ લેઉવા પટેલ સમાજ ભવનનું લોકાર્પણ કર્યું હતું. આ લેઉવા પટેલ સમાજના લોકાર્પણ સમારોહ સાથે સાથે લેઉવા પટેલ સમાજ ભવનના મુખ્ય દાતા મગનભાઈ ખોડાભાઈ પાદરિયા તથા તેમના પરિવારનું સન્માન પણ કરાયું હતું.